NaiveNeuron/SloPal huggingface dataset:
Matovič, Igor, poslanec NR SR (2013-02-13):
Ja som ti, Števo, zase vďačný za ten pohľad, že si to zobral trošku zase z inej strany, že proste otázku alebo zodpovedával si otázku, že prečo vlastne tí dôchodcovia pracujú, a hovorím, že toto je taký, taký trošku iný pohľad, ktorý tu nezaznel. Každopádne chcem ešte raz vyjadriť podporu tomuto návrhu, lebo si myslím, že nie je diskriminačný, keďže 430-tisíc ľudí nemá prácu, tak keď akékoľvek pracovné miesta pre týchto ľudí vytvoríme a keď to budú pracovné miesta od ľudí, ktorí už teda majú, ako tu bolo spomenuté, vyše 400 eur v priemere dôchodok a týmto zoberieme vlastne teoreticky pracovné miesto a poskytneme ho nezamestnaným, tak je to správny krok a mali by sme ho urobiť. Len obávam sa, že toto plénum tú odvahu nenaberie.
Blanár, Juraj, podpredseda NR SR (2022-09-28):
Tú minútku vám potom ešte pridám. (Hovorené súbežne s rečníkom.)
Pčolinský, Peter, podpredseda NR SR (2023-03-30):
Doplňujúcu otázku, pán poslanec? Nech sa páči.
P. Hrušovský, predseda NR SR: (2003-02-26):
Pán podpredseda vlády a minister financií, nech sa páči.
Verešová, Anna, poslankyňa NR SR (2019-05-20):
Ďakujem pekne kolegyni Zimenovej za tento príspevok. A chcem sa vrátiť ešte trošku dozadu. Chcem vlastne povedať, že obidve kolegyne, aj Blahová Natália, aj kolegyňa Zuzana Zimenová, sa venujú v svojom, tejto téme veľmi intenzívne a podrobne. A preto si myslím, že ich príspevky sú relevantné a že absolútne nespochybňujem ich reakciu negatívnu na prácu pani komisárky. Vo svojom vystúpení som povedala, že sa nedá porovnať správa z predminulého roka, za ktorú som ju kritizovala, s touto správou. Otázkou je, a to som aj povedala v rozprave, že nie sú dôležité čísla, teda kvantita, ale to, ako boli vyriešené a či boli vyriešené tieto prípady v prospech detí. A na to som sa aj postupne pýtala pani komisárky. Čiže ďakujem obidvom za ich príspevky, aj za všetky ich aktivity v prospech detí.
Gaborčáková, Soňa, poslankyňa NR SR (2017-12-08):
Ďakujem za slovo. Tak naozaj vláda SMER-u je tu desať rokov a z toho štyri roky vládla úplne sama, takže preberá zodpovednosť vo významnej miere, to si musíme naozaj povedať na rovinu. Taktiež chcem potvrdiť, že východniari sa hnevajú na to, že riešenia, ktoré vychádzajú z parlamentu, sú zamerané na to, aby sa vysťahovali z východu a prišli na západ krajiny. Takže neviem, či toto je cesta, pretože ani západnému Slovensku, ale ani východnému Slovensku tieto riešenia nevyhovujú. Ďakujem.
M. Fronc, poslanec: (2010-03-04):
Národná rada Slovenskej republiky svojím uznesením z 10. februára 2010 sa uzniesla prerokovať návrh poslanca Národnej rady Slovenskej republiky Mojmíra Mamojku na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, parlamentná tlač č. 1450, v druhom čítaní a prideliť ho ústavnoprávnemu výboru a výboru Národnej rady pre vzdelanie, mládež, vedu a šport. Ako gestorský výbor určila výbor Národnej rady pre vzdelanie, mládež, vedu a šport. Výbory prerokovali návrh zákona v lehote určenej uznesením Národnej rady. Iné výbory o návrhu zákona nerokovali. Gestorský výbor do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady. K návrhu poslanca Národnej rady Mojmíra Mamojku, ktorým sa mení zákon č. 131/2002 Z. z., zaujali tieto výbory nasledujúce stanoviská: - Výbor Národnej rady pre vzdelanie, mládež, vedu a šport o návrhu nerokoval, nakoľko nebol uznášaniaschopný. - Ústavnoprávny výbor svojím uznesením č. 826 z 23. februára 2010 odporučil Národnej rade návrh zákona schváliť so zmenami a doplnkami. Rád by som upozornil, že gestorský výbor z pozmeňujúcich bodov odporúčal bod 1 schváliť a k bodom 2 a 3 neprijal odporúčanie. Taktiež gestorský výbor neprijal odporúčanie pre Národnú radu schváliť, resp. neschváliť návrh poslanca Mojmíra Mamojku na vydanie zákona. Predmetná spoločná správa výborov Národnej rady o výsledku prerokovania návrhu poslanca Národnej rady Mojmíra Mamojku bola schválená uznesením gestorského výboru, t. j. výboru pre vzdelanie, mládež, vedu a šport 2. marca 2010 č. uznesenia 2003. Týmto uznesením ma súčasne výbor poveril urobiť spravodajcu a informovať o výsledku rokovania výboru a predložiť návrhy podľa príslušných paragrafov rokovacieho poriadku Národnej rady. Ďakujem pekne. Pán predsedajúci, skončil som, prosím, otvorte rozpravu a hlásim sa do nej.
Suja, Miroslav, poslanec NR SR (2022-12-06):
Ďakujem za slovo. Tak, pán kolega, čo sa týka tých bioplynových staníc, čo ste povedali, tak s tým súhlasím. To, že to bude určovať vláda, podľa mňa je problém, lebo to vzbudzuje oprávnenú obavu, keď vidíme, čo táto vláda všetko stvára. A memorandum nie je právne záväzné, takže odvolávať sa naň je dosť tiež také, podľa mňa nie je vhodné. Takže tvrdiť, že ľudia dva roky sa nemusia ničoho báť, je otázne, lebo ak siahneme na výrobcu energie a tú cenu vláda použije nie tak, ako si oni predstavujú, tak možnože je dosť možné, že od toho memoranda môžu odstúpiť, lebo ako hovorím, nie je právne záväzné, takže týmto by som veľmi sa nechválil, alebo proste veľmi to nevyzdvihoval, lebo to môže vypáliť úplne zle.
Hort, Milan, podpredseda NR SR (2011-05-18):
Pán spravodajca chce ešte využiť právo záverečného slova, nech sa páči.
Matejička, Vladimír, poslanec NR SR (2015-11-24):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
A. Belousovová, podpredsedníčka NR SR: (2009-06-25):
Pán poslanec, chcete doplňujúcu otázku položiť, nech sa páči.
Kollár, Boris, predseda NR SR (2022-09-27):
Prepáčte, lebo za chvíľu budeme končiť, tak by sme chceli ešte pozdraviť gymnázium z Trnavy hore na balkóne. Pekný deň. (Potlesk.) S faktickou poznámkou teraz vystúpi pani poslankyňa Kozelová.
Laššáková, Jana, podpredsedníčka NR SR (2014-12-12):
Vážené pani poslankyne, vážení páni poslanci, pristúpime k hlasovaniu o návrhu na vysloveniu nedôvery ministrovi dopravy, výstavby a regionálneho rozvoja Slovenskej republiky. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená súhlas najmenej 76 poslancov. Prosím spoločného spravodajcu, aby uviedol hlasovanie o návrhu uznesenia. Nech sa páči, pán poslanec Mikuš, máte slovo.
V. Veteška, podpredseda NR SR: (2007-01-30):
Teraz vás prosím, aby ste hlasovanie uviedli. Nech sa páči.
P. Paška, predseda NR SR: (2007-06-21):
(Hlasovanie.) 128 prítomných, 127 za, 1 sa zdržal. Konštatujem, že sme uvedené body schválili.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 133, za 123, zdržalo sa 10. Konštatujem, že Národná rada schválila vládny návrh novely zákona č. 131/2010 Z. z. o pohrebníctve. Pán poslanec Viskupič, poprosím. (Zaznievanie gongu.) Pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1715, bod 91 schváleného programu, poslanci Pčolinský, Kollár. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Mariánovi Viskupičovi, aby hlasovanie uviedol. Prosím, pán poslanec. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1715.)
Bubnár, Jozef, poslanec NR SR (2020-11-24):
Tak navrhujem hlasovať zajtra o jedenástej.
Pellegrini, Peter, predseda NR SR (2014-12-10):
Pán poslanec Jurzyca.
Vitteková, Anna, poslankyňa NR SR (2014-11-27):
Teda, pán predseda, dajte hlasovať o návrhu zákona ako celku s odporúčaním gestorského výboru schváliť.
Grendel, Gábor, podpredseda NR SR (2023-02-10):
Na vystúpenie pána poslanca Dostála osem faktických poznámok. Tie, ktoré stihneme do hlasovania, si ešte prejdeme. Končím možnosť prihlásiť sa s ďalšími. Pán poslanec Milan Vetrák.
Ondruš, Branislav, poslanec NR SR (2011-09-14):
Ďakujem pekne, pán predsedajúci. Pán podpredseda, vy ste v úvode svojho vystúpenia hovorili o nezamestnanosti a v závere svojho vystúpia ste povedali, že aj my máme svoje čísla. Tak ja by som k nezamestnanosti uviedol ich čísla. Čiže oficiálne údaje Ústredia práce, sociálnych vecí a rodiny, čo je inštitúcia priamo podliehajúca ministrovi Mihálovi a na čele ktorej stojí stranícky nominant SaS. A podľa údajov tejto inštitúcie má v súčasnosti Slovensko, pokiaľ ide o mieru nezamestnanosti, najvyššiu mieru nezamestnanosti za posledného 6,5 roka, ak neberiem do úvahy február tohto roka, vtedy to bolo ešte o stotinu vyššie. A takú vysokú mieru nezamestnanosti, akú má Slovensko dnes, nemala Slovenská republika za celé predchádzajúce volebné obdobie. Dokonca ani v čase najhoršej hospodárskej krízy nie. Miera nezamestnanosti prekročila tento rok magických 13 % už trikrát, čo sa naposledy stalo v roku 2004. V súčasnosti vykazuje Ústredie práce mieru nezamestnanosti o takmer percento vyššiu ako v čase, keď nastupovala po kabinete, ktorého ste boli predsedom. Pričom rozdiely oproti roku 2010 sa od januára každý mesiac neustále zväčšujú. Napríklad zatiaľ čo v marci 2010 medziročne bola miera nezamestnanosti, oproti marcu 2010 bola miera nezamestnanosti vyššia o dvadsaťpäť stotín percenta, tak v júli to už bol trojnásobok tohto údaju, a pritom zhoršuje sa situácia celoplošne. Medzimesačne nezamestnanosť v júli narástla v každom jednom kraji Slovenska, teda dokonca aj v Bratislavskom, Trnavskom či Trenčianskom. Toto sú strašné údaje o vývoji nezamestnanosti a sú to, opakujem, údaje, ktoré sú oficiálne údaje inštitúcie podliehajúce ministerstvu práce. (Potlesk.)
Laššáková, Jana, podpredsedníčka NR SR (2013-02-12):
Pán poslanec Novotný, nech sa páči.
Pellegrini, Peter, predseda NR SR (2015-09-24):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku. Dávam možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú. Zároveň prerušujem rokovanie o tomto bode programu. Ďakujem veľmi pekne, pán spravodajca. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 1720). Nech sa páči, uveďte tento návrh zákona, pán minister.
Šeliga, Juraj, podpredseda NR SR (2020-07-15):
Ďakujem, prezentujme sa a hlasujme. (Hlasovanie.) Prítomných 120 poslancov, za 82, proti 40, všetci hlasovali, nikto sa nezdržal. (Potlesk.) Konštatujem, že sme schválili návrh novely zákona č. 153/2001 Z. z. o prokuratúre. Ďalej poprosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Ferenčáka, aby uviedol hlasovanie o bode 26 programu. Ide o prvé čítanie o návrhu poslancov Rašiho, Pellegriniho, Sakovej, Žigu, Šutaja Eštoka na vydanie zákona, ktorým sa dopĺňa zákon proti byrokracii. Je to tlač č. 147. Nech sa páči, pán poslanec. [Hlasovanie o návrhu poslancov Národnej rady Slovenskej republiky Richarda Rašiho, Petra Pellegriniho, Denisy Sakovej, Petra Žigu a Matúša Šutaja Eštoka na vydanie zákona, ktorým sa dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony , tlač 147.]
Jánoš, Vladimír, poslanec NR SR (2014-01-29):
Ďakujem za slovo. Pán poslanec Hrušovský, chápem, že ste v predvolebnom období na post prezidenta Slovenskej republiky a využívate tento priestor a dnes ste to vlastne elegantne predostreli poslancom Národnej rady. Snažíte sa do spoločnosti vniesť nejakú takú informáciu, že sa tu búra nejaká ústavnosť a právnosť niektorých štátnych orgánov a vy ako prezident, vy to napravíte a spravíte tu poriadok. Ale takto to vôbec nie je, pretože vy ste zároveň aj členom ľudskoprávneho výboru. Tvrdíte, že pani ombudsmanka nemala priestor. Ja to budem donekonečna a dokedy neskončí táto schôdza, budem opakovať, že to nie je pravda. Je to lož, je to zavádzanie! Pani ombudsmanka mala priestor dostatočný, neobmedzený na ľudskoprávnom výbore. Kde inde by mala komunikovať? Podľa môjho názoru to je tá pravá pôda, kde mala komunikovať a kde aj mala priestor vytvorený na to, aby odkomunikovala svoje postoje, svoje názory. Ešte raz opakujem, bola zoči-voči ministrovi vnútra. Čo sa tu snažíte vniesť? Ako ja nechápem. Vymkla sa vám táto schôdza z rúk, to chápem, pretože sa to otočilo úplne proti vám. To ste nečakali. A snažíte sa teraz vniesť do spoločnosti niečo iné. Ale tak to nie je, pán Hrušovský. Nie je to tak. Smejete sa, smejete sa. Presne, presne tak. Ešte raz. Mala dostatočný priestor a vystúpila na našom výbore. Boli ste účastný aj vy, pán Hrušovský. Tak neviem, prečo zavádzate spoločnosť dnes spred Národnej rady? Ďakujem pekne.
Kresák, Peter, poslanec NR SR (2017-02-08):
Ďakujem pekne. Nechcem sa opakovať, ale musím troška reagovať na to, čo povedal pán kolega Dostál. Minimálne v tom smere, že áno, každý z nás môže mať nejaké videnie sveta a môže mať nejakú predstavu o tom, kto je tým ideálnym kandidátom na funkciu verejného ochrancu práv. Vôbec sa nečudujem tomu, že obhajujete svojho kandidáta, lebo vidíte ho zo svojich pozícií. Tie pozície nie sú antagonistické voči napríklad mojim pozíciám, pretože ja tak isto nemám problém verejne povedať, že vnímam minimálne teda obidve kandidátky za veľmi rovnocenné kandidátky, len ešte možno potrebujem za potrebné zvýrazniť jednu vec, ktorá tu doposiaľ neodznela a ktorá je podľa mňa ale strašne dôležitá pre budúceho dobrého verejného ochrancu práv, a to je apolitickosť. Viete dobre, že v zmysle ústavy a zákona o verejnom ochrancovi práv je to ústavný orgán Slovenskej republiky, ktorý je nezávislý a ktorý v rozsahu a spôsobom ustanoveným zákonom chráni základné práva a slobody. Ja zvýrazňujem iba tú nezávislosť v súvislosti s tou apolitickosťou. A troška ma mrzí, pokiaľ ste toho svedkami, že práve kandidátka, ktorú vy dnes obhajujete, ešte ani nebola zvolená, ale už má na Facebooku statusy s politickým obsahom, čo ma veľmi, veľmi mrzí, pretože myslím si, že toto by skutočne nezávislý, do budúcna nezávislý kandidát nemal mať a nemal by ešte predtým, ako je zvolený, už sa snažiť útočiť na vládnu koalíciu. Nepokladám to za šťastné. A toto ozaj neni dobrý začiatok pre niekoho, kto chce byť skutočne nezávislým ústavným orgánom. Ďakujem pekne.
Laurenčík, Milan, podpredseda NR SR (2022-06-23):
To bol posledný príspevok vo všeobecnej rozprave. Vyhlasujem rozpravu za skončenú. Pýtam sa, či chce zaujať stanovisko pán navrhovateľ, pán minister. Nech sa páči.
Valocký, Jozef, poslanec NR SR (2012-12-05):
Pán predseda, dajte, prosím, hlasovať o prvom pozmeňujúcom návrhu z rozpravy, ktorý som predložil ja.
P. Hrušovský, podpredseda NR SR: (2002-07-10):
(Hlasovanie.) 102 prítomných, 85 za návrh, 11 sa zdržalo, 6 nehlasovalo. Návrh sme schválili. Ďalší návrh.
Heger, Eduard, poslanec NR SR (2019-09-13):
Ďakujem pekne, Igor. Tak vidíš, no, premiérovi je príznačné asi to najväčšie slovo, že nečinnosť. Že on proste naozaj je nečinný. Ale on v tom režime akosi stále zotrváva a neuvedomil si, že vo funkcii premiéra nemôže byť stále nečinný, že musí to vedieť používať. Áno, keď majú konať orgány činné v trestnom konaní, vtedy je nečinnosť dobrá premiéra, nech ich nechá konať. Ale problém je, že konajú iní za jeho chrbtom. Koná Robert Fico. Veď koľkokrát si ho chcel už za toto volebné obdobie pána premiéra Pellegriniho pozvať na koberec. Dokonca za posledné mesiace. Chcel si ho pozvať už niekoľkokrát na koberček. Ja si spomínam minimálne dvakrát, možno si spomeniete viac. Ako to vždycky dopadlo? Buď sa to neudialo, lebo Robert Fico nemal čas, alebo keď sa stretol s Robertom Ficom, tak v skutočnosti to bolo to, že Robert Fico si pozval na koberček pána premiéra. A toto je presne tá sila, v úvodzovkách, pána Pellegriniho. Čiže naozaj sa napĺňajú tie slová Roberta Fica, ktoré povedal prezidentovi, ešte vtedy Andrejovi Kiskovi, že tú republiku bude naďalej, vládu bude naďalej držať v rukách. A my tu v parlamente to vidíme v priamom prenose. Takže toto je jasné, čím je príznačný premiér Peter Pellegrini. Nečinnosťou, z ktorej sa nevie dostať. Otázka, či sa nevie dostať, nechce dostať... (Prerušenie vystúpenia predsedajúcim.)
Kadúc, Miroslav, poslanec NR SR (2013-09-17):
Ja tomuto celému už nerozumiem. Presne, ja sa pridávam k pánovi Brockovi, tiež dávam podnet a dávam na zváženie pánovi predsedovi mandátového a imunitného výboru, aby zvolal čo najskôr výbor a túto vec preriešil. Teraz už chápem, keď sme ako opozícia jednotne hovorili, odsúďme toto konanie v pléne, že sa tu, že bitky tu nemajú čo robiť, prečo sme sa na toto nedohodli. Je to poľutovaniahodné. A druhá vec, som rád za to, čo povedal pán predseda, pripomenul tu § 146. Žiadam, aby sa zaoberal ústavnoprávny výbor tým, či tu má byť, alebo nemá byť vláda Slovenskej republiky. Som zvedavý, ako sa k tomuto váš výbor postaví, či je to v súlade s ústavou. Až potom aby sa rokovalo, až po tomto stanovisku.
A. Belousovová, podpredsedníčka NR SR: (2007-05-16):
Nech sa páči, pán poslanec.
Laurenčík, Milan, podpredseda NR SR (2021-02-05):
Ďakujem veľmi pekne. Prosím, zaujmite miesto pre spravodajcu. Ja teraz otváram rozpravu k obidvom bodom programu, do ktorej som nedostal žiadnu písomnú prihlášku. Pýtam sa preto, či sa hlási niekto do rozpravy ústne. Ešte však chcem upozorniť, že o 10.30 hod. prerušíme tento bod, pôjde bod pani ministerky, tak ako sme si dohodli všeobecným súhlasom, a potom budeme pokračovať, ak tá rozprava bude dlhšia. Nech sa páči, kto sa hlási do rozpravy? Do rozpravy sa neprihlásil nikto. O možnosť vystúpiť v rozprave požiadal pán navrhovateľ. Nech sa páči.
Blanár, Juraj, podpredseda NR SR (2021-05-10):
Pán poslanec Radovan Sloboda, ďalší s faktickou poznámkou. Konštatujem, že sa nenachádza v rokovacej sále, čiže prepadáva mu faktická poznámka. Ďalší s faktickou poznámkou – poslanec Maroš Kondrót.
Martvoň, Anton, poslanec NR SR (2014-11-08):
Ďakujem pekne. Pán minister, ďakujem veľmi pekne za vystúpenie. Vaším vystúpením ste zjavne trafili do čierneho, svedčí o tom aj množstvo faktických poznámok z opozície. Chcem vám zároveň poďakovať, že ste poukázali na to, čo si opozícia od rána nechce všimnúť, že strana SMER sa dištancovala a odmietla vyjadrenia tohto rapera Ega ako takého, je to už aj na webe Národnej rady Slovenskej republiky. No a to, že vám o prehre a frustrácii hovoria poslanci, ktorých už nikto nechce alebo jednoducho už nikde nie sú ani zaradení, tak to jasne iba dokazuje to, že aká je opozícia zúfalá, bez podpory voličov a prečo musí robiť toto divadlo. Pán minister, ďakujem veľmi pekne, že ste opozícii nastavili zrkadlo, taká, aká je.
Blanár, Juraj, podpredseda NR SR (2021-10-22):
Pán poslanec Valášek.
Glváč, Martin, podpredseda NR SR (2016-10-20):
S faktickými poznámkami jeden poslanec. Ukončujem možnosť sa prihlásiť. Nech sa páči, pán poslanec Baránik.
Danko, Andrej, predseda NR SR (2016-05-19):
Ďakujem. S reakciou na faktické poznámky pán poslanec Droba.
Viskupič, Marián, poslanec NR SR (2023-06-27):
Ďakujem, ďakujem pekne. No, Marek, v prvom rade, veď trebalo sa prihlásiť do rozpravy, veď o tom tá rozprava je, v pohode, však reagoval si, čiže nebola to, nebola to vlastne faktická na mňa, okej, však berem. Lepšie možno bolo prihlásiť sa do rozpravy, ale padlo to, verím, že pán minister odpovie, skúsim odpovedať možno aj ja za seba. No otázka, či to nie je vlastne taká tá najpresnejšia informácia o tom, že v danom stave schôdze a času pred voľbami, že či možno nie je najlepšie už prestať vymýšľať s ďalšími a ďalšími pozmeňujúcimi návrhmi, takýmito, ktoré neprešli ako samostatný zákon pred mesiacom, pred dvomi a dneska sa to za každú cenu tlačí do každého ďalšieho zákona. Možnože, možnože toto je to, čo sa snažia slušne a diplomaticky z toho ministerstva financií pretlmočiť, ale, samozrejme, nechám odpovedať pána ministra, keďže otázka padla na neho. Pán minister má možnosť kedykoľvek sa pripra... prihlásiť do rozpravy, sme v rozprave, takže myslím, že to využije. Ďakujem pekne.
Kaliňák, Erik, poslanec NR SR (2024-02-08):
Ďakujem. Šesť týždňov ste sa tu snažili obhajovať Lipšica, nevyšlo vám to, Zistili ste, že nikto oňho nemá záujem. Potom ste prešli a snažili ste sa vysvetliť, že celý tento Trestný zákon je zlý, lebo sa tu znižujú sadzby, zakazujeme vám zneužívať kajúcnikov, zistili ste, že ani toto vám nefunguje, neposúva to vaše percentá, tak sa v posledný deň rozpravy uchýlite k takej hnusnosti a to je proste odporné, čo ste tu predviedli, že tu začnete rozprávať o tom, ako my znižujeme tresty za znásilnenie, pričom to vôbec nie je pravda. Pán Hlina, dali ste mi otázku priamo tam z toho pultu. Kde? Kde sú takéto sadzby? Napríklad v Rakúsku. V Rakúsku je premlčacia doba desať rokov. To je tam, kde si pani Remišová za nakradnuté nakúpila ten svoj nový domček. Klamete tu všetci do jedného, čo tu rozprávate o tom, ako sa bijete do hrude za... (Prerušenie vystúpenia predsedajúcim.)
I. Mikloš, podpredseda vlády a minister financií SR: (2003-06-18):
Navrhovaným zvýšením sadzby spotrebnej dane z tabakových výrobkov sa dá očakávať zvýšenie príjmu štátneho rozpočtu v roku 2003 o zhruba 1 mld. korún. Je potrebné upozorniť na skutočnosť, že úpravou sadzieb dane môže dôjsť k ovplyvneniu štruktúry spotreby cigariet. Návrh zákona odporúčam Národnej rade schváliť. Ďakujem pekne za pozornosť.
Suja, Miroslav, poslanec NR SR (2021-05-11):
Som rád, že pán poslanec Gyimesi sa vyjadril ako jeden z mála koaličných poslancov k veci a poukázal na to, že poľovníci nie sú len vrahovia, ale že aj chovajú, starajú sa o zver, ochraňujú ju, ako nám sa snaží niekto podsunúť. Viete, hovorí tu, hovorilo sa tu aj o kšeftoch. Ale aj za pasy sa platí, za občianske, za značky na autách a nevyrába ich štát. Aj to sú kšefty? Teraz ideme zrušiť aj výrobcov značiek? Viete, zrušiť niečo sa ľahko povie, ale povedzme čo. Tým ste povedali, kolegovia niektorí, krok A, ale ani jeden ste nepovedal krok B. Bude to tento-tento-tento-tento, bude to 70 zastúpení na celom Slovensku, budú v týchto-týchto mestách, budú toľkí a toľkí, psov bude, psov budú mať na starosti títo, strelecké súťaže títo, ja neviem, výstavy budú mať na starosti títo ľudia. Navzájom medzi združeniami sa bude platiť rovnomerne, bude sa platiť pomerovo alebo sa nebude platiť vôbec, tí, čo sa nezúčastňujú, nepovedali ste k veci niektorí nič. Som rád, že pán poslanec Gyimesi sa vyjadril odborne, k veci a plne súhlasím s jeho názorom. Ďalšia vec, ktorú veľkú povedal pravdu. Hovoríme tu za potraviny, za zdravé potraviny, nepáči sa nám, keď z Európy nám schvália, že môžu chodiť potraviny II. triedy, a vidíme tie napichané kuracie prsia, vodou naťahané. Predaj diviny je oveľa zdravší a oveľa zdravšia ako tieto kuracie prsia. Ja si myslím, že aj v tomto mal veľkú pravdu. Tak poďme spolu vylepšiť to, čo nefunguje, ale nie bezhlavo zrušiť a nevieme, čo nastane. Niečo zrušme – a po nás potopa. Sú pekné vyjadrenia – my nejdeme zrušiť poľovníctvo. Nejdeme ho zrušiť, ale týmto rozhodnutím ho začneme, lebo nebude žiaden nástupca, čo by nastúpil a všetko toto viedol.
Přidal, Alojz, poslanec NR SR (2013-06-21):
Vážený pán kolega Hlina, dnes máte sviatok a ja by som vám chcel povedať, aby ste sa nerozčuľovali a nekrivdili SMER-u. Vy naozaj krivdíte SMER-u. Spomínate tu nejakých Číňanov, ktorí obišli líniovou stavbou nejaký jeden dom. Ale SMER v územnom a stavebnom konaní navrhuje a dokáže viac. Oni nie jeden dom, oni všetky domy, všetky obce, všetky mestá obídu! Toto je! A vy toto neviete oceniť?! A starostom a primátorom tu prítomným, im to zrejme vyhovuje. Veď budú mať menej roboty. A rozhodne strana a vláda. Takže nekrivdite im, pán kolega Hlina.
Figeľ, Ján, podpredseda NR SR (2015-05-26):
Ďakujem pekne. Chce sa vyjadriť k rozprave pani spravodajkyňa? (Reakcia spravodajkyne.) Nie je tomu tak. Prerušujem rokovanie o tomto bode programu. A budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony . Tento návrh je uvedený pod tlačou 1526 a návrh na jeho pridelenie do výborov je v rozhodnutí č. 1536. Dávam teraz slovo pánovi poslancovi Igorovi Hraškovi, aby za skupinu poslancov tento návrh uviedol.
V. Jánoš, poslanec: (2009-10-22):
Ďakujem pekne.
Glváč, Martin, podpredseda NR SR (2017-06-21):
Pán poslanec Suchánek.
Kotleba, Marian, poslanec NR SR (2020-06-04):
Vážený pán poslanec Baránik, no my nespochybňujeme to, že treba Generálnu prokuratúru odpolitizovať. A my naozaj nemáme dôvod kryť tam tých panáčikov, čo sú tam dnes. Ale toto, čo vy ste dali na stôl, tak to sa dá nazvať naozaj čímkoľvek, len nie pokusom o odpolitizáciu. Pán poslanec, neviem, či si uvedomujete, ale to, že vy priamo do návrhu zákona dávate možnosť voliť neprokurátora na čele, na čelo prokuratúry, to hovorí, že na, v celej Slovenskej republike neexistuje jeden čestný prokurátor podľa vás. Vy to jasne týmto hovoríte. A ak je to tak, tak potom, aký, ako sa k tomu stavia vaša ministerka spravodlivosti? Ak sú všetci naozaj tak nečestní, všetci skorumpovaní, všetci nepoužiteľní, že vlastne nikto z nich nemôže sa uchádzať o post generálneho prokurátora, preto hľadáte v externistoch, keď to tak poviem. To je jedna vec, s čím sa neviem stotožniť, pretože my sme v minulosti dávali jasné návrhy na zmenu voľby generálneho prokurátora, ale tak, aby boli skutočne odpolitizované, aby to volili prokurátori, sudcovia, advokáti, notári, proste tí, ktorí s tým právom reálne robia, a nie poslanci, ktorí si za tým cez svoje pokyny predsedov vládnych strán riešia vládnu politiku. A druhá vec, pán poslanec, absolútne neprijateľná v demokratickej spoločnosti je tá selekcia ľudí, ktorú ste úplne ukážkovo, fašisticky, to je váš obľúbený výraz, spravili v čl. 1 bode 2 ods. 7, kde ste si to účelovo našili na to, aby vám to vyhovovalo pre nejakého konkrétneho kandidáta. Keď chcete byť takí transparentní, takí féroví, takí demokratickí, tak tam dajte jednu vetu, že ten kandidát nesmie byť vôbec nejakým spôsobom trestaný, a bude to krásne a čisté. Ale toto, čo vy ste tam dokázali, tak to je jasné, že vy už máte dopredu nie... (Prerušenie vystúpenia časomerom.)
Laurenčík, Milan, podpredseda NR SR (2020-07-14):
Ďakujem, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Konštatujem, že nie, vyhlasujem všeobecnú rozpravu za skončenú. Predpokladám, že keď nebola rozprava, tak ani navrhovateľ, ani spravodajca k rozprave nezaujmú stanovisko, a prerušujem rokovanie o tomto bode programu. Ďalším bodom programu je prvé čítanie o návrhu poslankýň Národnej rady Slovenskej republiky Petry Krištúfkovej, Anny Zemanovej a Kataríny Hatrákovej na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov . Návrh zákona má tlač 157, návrh na jeho pridelenie na prerokovanie výborom je v rozhodnutí č. 145. Dávam slovo pani poslankyni Petre Krištúfkovej, aby návrh zákona uviedla. Nech sa páči.
Duchoň, Daniel, poslanec NR SR (2012-09-27):
Vážená pani predsedajúca, v rozprave vystúpili štyria páni poslanci, ktorí nepodali žiadne návrhy, o ktorých treba hlasovať, preto, prosím, dajte hlasovať o tom, že Národná rada Slovenskej republiky berie na vedomie Správu o makroekonomickom vývoji a vývoji verejných financií za prvý polrok 2012 a predikciu vývoja do konca roka.
P. Paška, predseda NR SR: (2007-07-03):
(Hlasovanie.) 137 prítomných, 54 za, 81 proti, 2 sa zdržali. Tento návrh sme neprijali. Ďalej.
Laššáková, Jana, podpredsedníčka NR SR (2014-06-04):
Ďakujem pekne, pán predseda. Chce ešte stanovisko zaujať aj navrhovateľ pán podpredseda Národnej rady Figeľ k tlači 891. Nech sa páči.
Figeľ, Ján, podpredseda NR SR (2014-10-14):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Róbertovi Pucimu. Nech sa páči.
Senko, Ján, poslanec NR SR (2019-10-16):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Paška, Pavol, predseda NR SR (2012-12-12):
Faktické poznámky, osem pánov poslancov. Končím možnosť sa prihlásiť. Pán poslanec Kaník. Je tu? Nie je. Pán poslanec Duchoň.
Laššáková, Jana, podpredsedníčka NR SR (2014-11-10):
Pani poslankyňa Žitňanská, nech sa páči.
Paška, Pavol, predseda NR SR (2013-06-19):
(Hlasovanie.) 141 prítomných, 138 bolo za, 3 sa zdržali. Máte súhlas.
S. Janiš, poslanec: (2005-11-08):
Národná rada pridelila predmetný návrh zákona na prerokovanie výboru ústavnoprávnemu, výboru pre financie, rozpočet a menu, výboru pre hospodárstvo, privatizáciu a podnikanie aj ako gestorskému výboru a výboru pre obranu a bezpečnosť. Iné výbory predmetný návrh zákona neprerokovali. A ani poslanci, ktorí nie sú členmi týchto výborov, neoznámili v určenej lehote gestorskému výboru žiadne stanovisko k predmetnému návrhu zákona. Tento vládny návrh zákona výbory, ktorého ho prerokovali, ho prerokovali nasledovne. Ústavnoprávny výbor neprijal platné uznesenie. Národnej rade odporučil návrh zákona schváliť s pozmeňujúcimi a doplňujúcimi návrhmi výbor pre financie rozpočet a menu, takisto výbor pre hospodárstvo, privatizáciu a podnikanie návrh zákona schváliť. Výbor pre obranu a bezpečnosť odporučil takisto Národnej rade návrh zákona schváliť s pripomienkami uvedenými v prílohe tohto uznesenia. Z uznesení výborov vyplývajú pozmeňujúce návrhy, tak ako sú uvedené v časti IV tejto mojej informácie. Gestorský výbor rokoval o návrhu a o stanoviskách jednotlivých výborov, o ich uzneseniach, ktoré sú v časti IV tejto spoločnej správy, s odporučením vládny návrh výborom schváliť. Spoločnú správu však gestorský výbor neschválil. A gestorský výbor potom súčasne poveril mňa, aby som podľa § 80 informoval Národnú radu o výsledkoch rokovania, a poveril ma súčasne právomocami podľa § 81, § 82, § 83, § 84 až § 86 rokovacieho poriadku. Ďalej si vás dovolím informovať, že po ukončení rozpravy navrhnem spôsob hlasovania nasledovne, aby sme hlasovali s odporúčaním mojím ako spravodajcu spoločne o bodoch 1, 2, 3, 4, 6, 7, 9 až 13, 15 až 18, 20 až 23 schváliť ich, spoločne o bodoch 5,  8, 19 neschváliť ich a osobitne o bode 14 s mojím odporúčaním neschváliť ho. Pán podpredseda, skončil som, môžete otvoriť rozpravu.
Žiga, Peter, podpredseda NR SR (2024-02-28):
Hlasujeme o pozmeňujúcom návrhu pána poslanca Šipoša. (Hlasovanie.) 138 prítomných, za 22, 0 proti, zdržalo sa 114, nehlasovali 2. Konštatujem, že sme návrh neschválili.
Matovič, Igor, podpredseda vlády a minister financií SR (2022-12-01):
Ja budem rád, aby ste možno boli aj vy takým hýbateľom dejín v tejto veci, čiže môžme to spoločnými silami posunúť, aby to bolo čím skôr k začiatku budúceho roku. Samozrejme, že ten legislatívny proces z pozície rezortov je trošku pomenší, keďže musí spĺňať nejaké náležitosti. V tomto vy ako poslanci máte určite výraznú výhodu voči, voči rezortom, kedy teda môžte predložiť návrh v podstate zo dňa na deň do parlamentu. My musíme trošku aj iné podmienky splniť. Ale hovorím, cením si iniciatívu v tejto veci určite. Ďakujem pekne.
Kočiš, Eduard, poslanec NR SR (2021-11-10):
Ďakujem pekne za slovo, pán predsedajúci. Pán kolega Šimko, veľmi pekne ďakujem za tebou predložený návrh zákona, ktorý naozaj urobí dve veci. Urobí to, že mestá a obce, ktoré sú týmto nešťastným zákonom postihované alebo, respektíve postihnuté v rámci úradu, ktorý vyrobil nejaké pokuty, pretože si nejakým spôsobom a svojvoľne zaumienil, že bol porušený zákon o verejnom obstarávaní, takže tento zákon naozaj umožní iba to, aby tieto mestá a obce, ktoré sa snažili iba o jednu jedinú vec, aby svojim občanom a obyvateľom umožnili kvalitné nájomné bývanie, pretože títo občania si nedokážu prostredníctvom hypotekárneho úveru alebo z vlastných úspor zakúpiť byt alebo rodinný dom. Toto považujem za veľmi dôležité podškrtnúť, pretože naozaj tento zákon nie je proti ľuďom, ale je iba na prospech toho, aby sa toto nájomné bývanie stalo udržateľným a žiadnym iným spôsobom sa nedegradovalo alebo neodsúvalo nabok. Aj tuná v pléne Národnej rady Slovenskej republiky je mnoho primátorov či starostov miest z celého Slovenska a mnohých sa tento problém bytostne dotýka. Ale nedotýka sa to len primátorov a starostov miest, ktorí sú tuná v pléne Národnej rady, ale týka sa to mnohých iných primátorov a miest. Spomeniem len pána primátora Šale, ktorý je vysoko hodnotený a, respektíve vysoko uznávaný a takisto Úrad pre verejné obstarávanie mu vyrubil pokutu za nejakých 600 bytov. Čiže ja to považujem naozaj pre mestá a pre obce za likvidačné a štát by nemal iniciatívu, respektíve pomoc mestám a obciam pre svojich obyvateľov karhať, ale mal by byť nápomocný a tento zákon to naozaj môže umožniť. Ďakujem pekne.
V. Palko, poslanec: (2002-08-20):
J. Migaš, predseda NR SR: Prezentujme sa a hlasujme o pozmeňujúcom návrhu, ktorý predniesol v rozprave pán poslanec Langoš, aby bola zmenená účinnosť tohto zákona. Schválili sme najprv námietku a teraz vecná stránka jeho návrhu, ktorý predniesol v rozprave. Nech sa páči. (Hlasovanie.) Prítomných je 110 poslancov, za 71, proti 13, zdržalo sa 21, nehlasovali 5. Konštatujem, že tento návrh sme schválili. Nech sa páči ďalej.
Paška, Pavol, poslanec NR SR (2011-03-29):
Ďakujem pekne, pán predseda. Aj toto opätovné otvorenie rozpravy, ako aj celý nekonečný príbeh o tejto problematike, ktorý dokazuje, že táto vládna koalícia nie je schopná sa zjednotiť ani len na elementárnych postupoch v tvorbe legislatívy a tých dôkazov... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-10-25):
Pán poslanec Štefanec, nech sa páči.
Paška, Pavol, predseda NR SR (2013-09-13):
(Hlasovanie.) 137 prítomných, 78 za, 59 sa zdržalo. Návrhy sme schválili.
Laurenčík, Milan, podpredseda NR SR (2021-09-29):
Na faktické poznámky bude teraz reagovať pán poslanec Peter Pellegrini.
Osuský, Peter, poslanec NR SR (2013-02-08):
Nedá sa nič robiť, pani predsedajúca, áno, mám.
Danko, Andrej, podpredseda NR SR (2024-01-09):
Ďakujem. Na vystúpenie pána poslanca 16 faktických poznámok. Prvý pán poslanec Grendel.
Ondruš, Branislav, poslanec NR SR (2020-03-20):
Sľubujem. (Potlesk.)
Dostál, Ondrej, poslanec NR SR (2016-04-27):
Dobre. Čo sa obsahu navrhovaného zákona týka, ako tu už zaznelo, ide tu v podstate o návrh zákona o zriadení ministerstva pre pána podpredsedu vlády Pellegriniho. Nebude sa to tak volať, formálne to bude úrad podpredsedu vlády, ale de facto pôjde o zriadenie ďalšieho ministerstva. A bolo by poctivejšie, keby to vláda a vládna koalícia aj priznala a nekamuflovala to označením ministerstva za úrad. A prípadne pán minister Pellegrini môže byť aj zároveň podpredsedom vlády, aby sa mu neznížil status. A nedá mi v tejto súvislosti nepovedať aj to, že toto je jeden z prípadov, keď učeň prerástol svojho majstra. Tým majstrom mám na mysli pána Vážneho a učňom pána Pellegriniho. Keď bol pán Vážny poslancom, tak pán Pellegrini bol jeho asistentom. Keď bol pán Vážny ministrom dopravy, pán Pellegrini bol poslancom Národnej rady a jeho styčným dôstojníkom. A bol veľmi úspešný, dokonca sa mu raz podarilo presvedčiť aj opozičných poslancov, aby schválili rozšírenie pôsobnosti zákona o mimoriadnych opatreniach na urýchlenie výstavby diaľnic. Návrhu zákona alebo zákona... (Prerušenie vystúpenia predsedajúcim.)
Drábiková, Lucia, poslankyňa NR SR (2021-05-03):
Ďakujem za slovo. Vážený pán kolega Šutaj Eštok, ja mám len takú malú poznámku. Výborná dikcia, výborný prejav, len mám taký návrh, neviem, ale možno sa mi to len zdá, ale možno by ste mali trošku obmeniť tých spindoktorov alebo by mohli možno trošku kreatívnejšie k tomu pristúpiť, pretože ste ako cez kopirák aj s kolegami zo SMER-u. Neviem, že či stále to isté opakovanie a tie isté výrazové prostriedky a tie isté pseudoargumenty majú ešte stále úspech možno u tých kritickejšie uvažujúcich ľudí, len to je taký môj návrh. Takže pozorne som si vás vypočula, naozaj rozprávate veľmi, veľmi pekným spôsobom a myslím si, že čo sa týka nejakých tých rečníckych schopností, tak je to, je to naozaj kvalita. Na druhej strane k tomu obsahu sa ani vyjadrovať veľmi nebudem, pretože stále, stále recyklujete to isté. Čiže myslím si, že v tomto prípade ani nemá zmysel nejako voči tým argumentom niečo namietať. To je všetko z mojej strany.
Ľ. Mušková, poslankyňa: (2002-05-30):
A ďalej ste takisto klamali minule pri vystúpení o tom, že ste nepredložili návrh o pôžičkovom fonde pre začínajúcich učiteľov preto, lebo a tak ďalej a tak ďalej, že protestovali ďalší, ďalšie skupiny, prečo aj im nedať. A vraj aj predchádzajúca vláda to mala v programovom vyhlásení a práve kvôli týmto protestom to neschválila. Nie je to pravda, pán poslanec, v programovom vyhlásení predchádzajúcej vlády nič takéto, ako ste vy si dali do programového vyhlásenia, nie je, môžete si to overiť. A čo sa týka môjho návrhu, myslím si, že je to presne podľa zmluvy, ktorú podpísala vláda. A takéto sú požiadavky všetkých cirkví. A týka sa to nielen kanonickej misie, ale aj všetkých ostatných cirkví, či už teda majú ony podľa svojich príslušných predpisov dekréty alebo poverenie. A je to presne podľa dohody medzi vládou a cirkvami.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 132 poslancov, za 85, proti 7. zdržalo sa 40, hlasovali všetci prítomní, Konštatujem, že sme body 1 až 69 zo spoločnej správy schválili.
Érsek, Árpád, minister dopravy a výstavby SR (2017-12-07):
Ďakujem za otázku. Vážený pán predsedajúci, vážené dámy, páni, novootvorený úsek D3 Žilina – Strážov, Žilina – Brodno je súčasťou diaľničného prepojenia na Poľsko a zároveň tvorí severozápadný obchvat mesta Žilina. Jeho otvorenie skráti vodičom smerujúcim na sever čas za volantom o zhruba štyri minúty a okamžite odľahčí dopravnú situáciu v Žiline, najmä na križovatke Kragojevská a na teraz veľmi vyťaženej žilinskej estakáde. Ešte podstatnejšie benefity Žilina pocíti na dostavaní južného obchvatu mesta. Keď bude dokončený tunel Višňové, z centra mesta vďaka úseku D3 Žilina – Strážov, Žilina – Brodno úplne zmizne aj celý tranzit a to nielen zo severu na juh, ale aj zo severu na východ a späť. Práve preto má zmysel budovať kompletné obchvaty miest a nie iba polovičné riešenia a, samozrejme, dokončiť rozostavané stavby, ktoré sú v štádiu rozostavanosti. Z tohto dôvodu chceme pokračovať aj v budovaní obchvatu miest Prešov a Košice a tak má vzniknúť ucelený dopravný systém, ktorý prinesie trvalé riešenie. Ďakujem, skončil som.
M. Kovačócy, poslanec: (2010-03-02):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky č. 1921 z 9. februára 2010 pridelila vládny návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, ktoré sú uvedené v jednotlivých deviatich bodoch. Gestorský výbor odporúča o pozmeňujúcich a doplňujúcich návrhoch hlasovať takto: o všetkých deviatich bodoch hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 140/1995 Z. z. o správnych poplatkoch v znení neskorších predpisov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade v § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 325 na jeho 77. schôdzi. Prosím, pán predseda, otvorte rozpravu k tomuto návrhu.
Laššáková, Jana, podpredsedníčka NR SR (2013-03-13):
Pán poslanec Kuffa, nech sa páči, máte slovo.
Zelník, Štefan, poslanec NR SR (2017-05-12):
Ďakujem veľmi pekne, vážený pán predsedajúci, za slovo. Aj ja chcem poďakovať pánovi kolegovi Feckovi za to, čo povedal a že urobil taký drobný exkurz toho, ako to vyzerá s ochranou pôdy v iných krajinách v zahraničí. Je to úplne akési chytľavé pre našich ľudí, že všetko to, čo je v zahraničí, to je to správne, a teda mali by sme si brať z nich príklad. A ja veľmi pekne chcem poďakovať za tento milý exkurz, pretože, priznám sa, vedel som, že ochrana pôdy v zahraničí je, ale nebol som až tak dobre zorientovaný a ďakujem za túto informáciu. Možnože keby som to povedal ja, možno by ma hneď niektorí onálepkovali, ale ja nemám strach zo žiadnej nálepky, ale z vašich úst to bolo veľmi pekné a ďakujem. Myslím si, že bolo to o rozume, o ratiu a mali by sa s tým stotožniť všetci poslanci Národnej rady Slovenskej republiky. Ďakujem vám pekne.
Kollár, Boris, predseda NR SR (2022-05-10):
(Telefonovanie predsedu parlamentu internou linkou.) Pán poslanec, že ste nestanovili termín a že treba to urobiť procedurálnym návrhom, aby to plénum odsúhlasilo. Takže až potom je to možné urobiť, aby sme vedeli vystaviť tie hlasovacie lístky. Takže to je odpoveď. Pristúpime k hlasovaniu o návrhu uznesenia Národnej rady, ktorým sa odsudzujú činy Ruskej federácie voči zvrchovanému a demokratickému štátu Ukrajina ako akt bezdôvodnej vojenskej agresie vrátane zločinov proti ľudskosti a vojnových zločinov (tlač 967). Prosím spoločnú spravodajkyňu z výboru pre obranu a bezpečnosť pani poslankyňu Annu Zemanovú, aby jednotlivé hlasovania uvádzala. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky, ktorým sa odsudzujú činy Ruskej federácie, prezidenta a hlavného veliteľa ozbrojených síl Ruskej federácie Vladimíra Putina, ozbrojených síl Ruskej federácie a jej veliteľov voči zvrchovanému a demokratickému štátu Ukrajina ako akt bezdôvodnej vojenskej agresie, vrátane zločinov proti ľudskosti a vojnových zločinov , tlač 967.)
Matovič, Igor, podpredseda vlády a minister financií SR (2021-11-02):
... lebo 800 mil. by sme museli urobiť, neviem čo, testovať ešte celé Spojené štáty americké a celú Európsku úniu. Ešte raz, 3,6 mil. testov sa vykonalo, 4 eurá stál test, dokopy 14 mil. eur. Pozri si čísla, keď chceš, keď rozumíš trošku aspoň grafom a uvidíš, že keď sa pred rokom urobilo plošné testovanie, na mesiac sme zastavili rast počtu hospitalizácií v nemocniciach. Dramatickým spôsobom nám klesli počty nových prípadov. Takže neklam, prosím ťa, tu bludy, keď si myslíš, že takto si zmyješ vinu z podvodu za 500 mil. eur, tak si na veľkom omyle.
D. Gabániová, poslankyňa: (2009-02-11):
Výbor Národnej rady Slovenskej republiky pre zdravotníctvo bol určený ako gestorský výbor k vládnemu návrhu zákona, ktorým sa mení a dopĺňa  zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a o doplnení zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 840). V zmysle § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku podávam informáciu o výsledku rokovania výborov Národnej rady Slovenskej republiky o prerokovaní vyššie uvedeného návrhu zákona a návrhy na ďalší postup. Návrh zákona bol pridelený výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený podľa § 75 ods. 2 zákona č. 350/1996 Z. z. Ústavnoprávny výbor Národnej rady Slovenskej republiky prerokoval vládny návrh zákona dňa 27. januára 2009 a odporučil Národnej rade Slovenskej republiky návrh zákona schváliť so zmenami a doplnkami, uznesenie č. 550 z 27. januára 2009. Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval vládny návrh zákona dňa 27. januára 2009 a odporučil Národnej rade Slovenskej republiky návrh zákona schváliť s pripomienkami, uznesenie č. 346 z 27. januára 2009. Výbor Národnej rady Slovenskej republiky pre zdravotníctvo prerokoval vládny návrh zákona, ktorým sa mení a dopĺňa zákon a tak ďalej a odporučil Národnej rade Slovenskej republiky návrh zákona schváliť so zmenami a doplnkami, uznesenie č. 136 z 26. januára 2009. Gestorský výbor nerokoval o spoločnej správe výborov k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach a príslušných zákonoch, lebo v zmysle § 52 ods. 2 zákona č. 350/1996 Z. z. o rokovacom poriadku nebol uznášaniaschopný. Pani predsedajúca, prosím, otvorte rozpravu.
Žiga, Peter, podpredseda NR SR (2024-09-26):
Na celý dizajn budete mať prvé a druhé čítanie.
Sulík, Richard, predseda NR SR (2011-10-11):
Prosím, pán poslanec, dokončite. Poprosím kľud v miestnosti.
Hrnčiar, Andrej, podpredseda NR SR (2018-06-21):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Alene Bašistovej.
Pčolinský, Peter, podpredseda NR SR (2022-12-01):
Môžete reagovať, pán minister.